
Социаль-мәдәни өлкә объектларын һәм күп фатирлы йортларны капиталь ремонтлау программалары буенча эшләрнең барышы турында бүген Татарстан Республикасы Хөкүмәте Йортында узган киңәшмәдә Татарстан Республикасы төзелеш, архитектура һәм торак-коммуналь хуҗалык министры Марат Айзатуллин хәбәр итте.

Киңәшмәне республиканың барлык районнары белән видеоконференцэлемтә режимында Татарстан рәисе Рөстәм Миңнеханов уздырды. Чарада ТР Дәүләт Советы Рәисе Фәрит Мөхәммәтшин, ТР Премьер-министры Алексей Песошин катнашты.

Мәгариф өлкәсендәге программалар буенча 185 объектта ремонт эшләре алып барыла. Мәктәпкәчә мәгариф учреждениеләренә капиталь ремонт 91%ка башкарылган. Бу атнада 6 объектта эшләр тәмамланган: Саба, Биектау, Бөгелмә, Апас, Кукмара районнарында һәм Әлмәт шәһәрендә. Планлаштырылган эшләрнең 84%ы мәктәпләрне һәм мәгариф үзәкләрен ремонтлау буенча тәмам. Бу атнада 4 объект төгәлләнгән: 2се - Түбән Кама районында, 1се - Ютазы районында һәм 1се - Казанда. Шул ук күләмдә 94 азык-төлек блогында ремонт эшләре ябылган. Соңгы ике атнада 8 объектта эшләр төгәлләнгән. Подрядчылар тарафыннан 4 ресурс үзәгендә 92% ремонт эшләре башкарылган. Бу атнада Нурлат аграр техникумын ремонтлау төгәлләнгән. 15 студентлар тулай торагында төзелеш-монтаж эшләре 89% тәшкил итә. Агымдагы атнада Казанда бер объект подрядчылар тарафыннан төзелеп беткән. Сәламәтлек саклау тармагы буенча быел капиталь ремонт программаларына 138 медицина объекты кертелгән. 82 фельдшер-акушерлык пунктын ремонтлау программасы тәмамлануга якынлаша - монда төзелеш-монтаж эшләре 96%ка җиткән. Шулардан 68 объект тапшырылган инде. 25 поликлиниканы ремонтлау программасы югары әзерлек стадиясендә - эшләрнең гомуми үтәлеше 89% тәшкил итә. 13 төзелеп беткән объектның 5ен подрядчылар узган 2 атнада тапшырган - Казанда, Әлки, Түбән Кама районнарында - берәр объект һәм Лаеш районында ике объект. 31 медицина стационарын капиталь ремонтлау буенча программа чараларының үтәлеше 71% дип бәяләнә. «Мәдәният» тармагында 24 объект ремонтлана. 5 балалар сәнгать мәктәбе буенча эшләр 88%ка үтәлгән. Бу атнада подрядчылар Биектау районындагы объектта эшләрне төгәлләгәннәр. 19 тармак учреждениесе буенча төзелеш-монтаж эшләре 73 %ка җиткән. Ә яшьләр сәясәте өлкәсендә 28 объект билгеләнгән. 7 яшьләр үзәге буенча ремонт 35%ка башкарылган, 9 балаларны савыктыру лагерен ремонтлау буенча - 46%, 6 яшүсмерләр клубын ремонтлау буенча - 65%. Узган 2 атнада Биектау районындагы яшүсмерләр клубында эшләр төгәлләнгән. Психологик-педагогик ярдәм үзәкләрен ремонтлау буенча гомуми күләмнең 33%ы үтәлгән. «Экология» өлкәсендәге 21 объект буенча эшләрнең гомуми үтәлеше 82%ка җиткән. 9 төзелеп беткән объектның 3сен подрядчы узган 2 атнада Менделеевск, Буа шәһәрләрендә һәм Алабуга районында тапшырган. Хезмәт министрлыгы линиясе буенча программа кысаларында халыкка социаль хезмәт күрсәтү оешмаларын ремонтлау 90%ка башкарылган. Узган атнада Арча районында бер объект тапшырылган. Урман хуҗалыгы министрлыгы линиясе буенча урманчылык биналарын ремонтлау 79%ка башкарылган. Спорт министрлыгы объектлары буенча подрядчылар планлаштырылган күләмнең 61%ын үтәгәннәр. Ике атна эчендә Әгерҗе районында һәм Казанда берәр объект тапшырылган. Авыл хуҗалыгы һәм азык-төлек министрлыгы биналарын ремонтлау программасы тәмамланырга нибары 1% калган. Подрядчыларның 16 объектыннан 4 объект эшләнә әле. Хәрби комиссариатларга ремонт 80%ка башкарылган. Бу атнада Биектау районындагы хәрби комиссариат бинасында ремонт төгәлләнгән. Муниципаль архивларны ремонтлау 45%ка төгәлләнгән, җәмәгать судьялары биналары - 88%, Росгвардия карамагындагы биналар - 72%. Бу атнада башкарма комитет биналарын ремонтлау программасы төгәлләнгән. Күп фатирлы йортларга капиталь ремонт программасы кысаларында 36 муниципаль берәмлектә 594 торак объектта эшләр алып барыла. Төзелеш-монтаж эшләре 78%ка үтәлгән,сезонлы эш төрләре - 76%. Подряд оешмалары тарафыннан 152 йорт тәмамланган, шул исәптән 18 муниципалитетта 42 объект, алар соңгы ярты айда файдалануга тапшырылган.
Татарстан Республикасы Төзелеш министрлыгы башлыгы социаль объектларда һәм күп фатирлы йортларда капиталь ремонт барышы турында хәбәр итте